OpenLLM-France/wikimedia huggingface dataset:
# Amar'e Stoudemire

Amar'e Carsares Stoudemire és un jugador de bàsquet estatunidenc. Va néixer el 16 de novembre de 1982 a Lake Wales, Florida. Mesura 2,08 m, pesa 112 quilos i juga de pivot. Va formar part de la selecció de bàsquet dels Estats Units que va obtenir la medalla de bronze als Jocs Olímpics d'Atenes 2004.

## Trajectòria esportiva
### High School

La infància de Stoudemire no va ser la d'un nen normal. El seu pare va morir quan ell tenia 12 anys, i la seva mare obstaculitza i sortia de presó contínuament. Segons va dir a Isaac Perry en un article per a la revista Dime Magazine, els quals realment li van fer seguir endavant van ser Déu i les paraules del raper Tupac Shakur. Tot això va condicionar els seus estudis, passant per 6 diferents instituts fins a graduar-se en el de Cypress Creek a Orlando, Florida. Apalabrà el seu ingrés en la Universitat de Memphis, però va preferir declarar-se elegible per a l'NBA per a poder ajudar econòmicament a la seva família.

### NBA

Va ser triat pels Phoenix Suns en la primera ronda del draft de l'NBA de 2002 en la novena posició. Els seus 13,5 punts i 8,8 rebots en la seva primera temporada van valdre-li per a ser triat Rookie de l'any. La seva progressió, sobretot en l'aspecte anotador, va anar espectacular, i va arribar a fer una mitjana de 26 punts per partit en 2005, sent el cinquè màxim anotador de la lliga en aquesta temporada. Però una lesió de genoll a l'any següent li va fer perdre's pràcticament tota la temporada.
Aquest any ha tornat a les pistes, i si bé el seu aspecte anotador dista encara una mica de les xifres anteriors (18,7 punts per partit), ha millorat les seves dades en rebots i en percentatge de tir. És un dels millors finalitzadors de les accions, un autèntic especialista en esmaixades. Aquesta temporada ha canviat la seva habitual samarreta amb el nombre 32 per la del nombre 1, volent simbolitzar un renaixement en el seu joc després de la lesió.

#### Equips

* Phoenix Suns (2002- 2010)
* New York Knicks [2010]- ...

## Assoliments personals

* Triat 2 vegades per a l'All Star
* Rookie de l'any el 2003
* MVP del partit de rookies de l'All Star de 2004
* Medalla de Bronze en els Jocs Olímpics d'Atenes 2004 amb la Selecció dels Estats Units

## Enllaços externs

* Amar'e Stoudemire - Lloc web oficial
* Stoudemire en NBA.com
* Estadístiques d'Amare Stoudemire
* Fitxa en castellà d'Amare Stoudemire
# Cantó de Le Havre-8

El cantó de Le Havre-8 és un cantó francès del departament del Sena Marítim, situat al districte de Le Havre. Compta amb part del municipi de Le Havre.

## Municipis

* Le Havre

## Història

Llista dels consellers generals successius :
| Data d'elecció | Identitat | Partit | Qualitat |
| 1982- | Mireille Garcia | PCF | |
| les dades anteriors no són pas conegudes ||||
# Bernat Pelegrí

Bernat Pelegrí fou bisbe de Barcelona entre els anys 1288 i 1300.
Frare franciscà, va ser designat bisbe per a succeir a Arnau de Gurb, pel papa Nicolau IV, a la butlla del 4 de juny de 1288.
Sota el seu mandat va tenir lloc l'inici de la catedral gòtica de Barcelona. Juntament amb el rei Jaume II, abans del seu viatge a Sicília per la campanya per a la possessió de l'illa, van col·locar la primera pedra de la nova catedral l'any 1298, segons consta a unes làpides col·locades al portal de Sant Iu de la catedral.

## Vegeu també

* Llista de bisbes de Barcelona

## Enllaços externs

* Episcologi de Barcelona al web de l'arquebisbat
# Turó Gros (el Brull)

El Turó Gros és una muntanya de 1.541 metres que es troba entre els municipis del Brull i de Viladrau, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ El collet de l'Estanyol és el punt més alt que el separa del Matagalls
# Serra de les Quadres

La Serra de les Quadres és una serra situada als municipis de Bellcaire d'Urgell, Bellmunt d'Urgell, Cubells i Montgai (Noguera), amb una elevació màxima de 378 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Maromme

El cantó de Maromme és un cantó francès del departament del Sena Marítim, situat al districte de Rouen. Té 2 municipis i el cap és Maromme.

## Municipis

* Canteleu
* Maromme

## Història

Llista dels consellers generals successius :
| Data d'elecció | Identitat | Partit |
| 1945-1967 | Paul Vauquelin | SFIO, després divers gauche |
| 1967-2004 | Colette Privat | PCF |
| 2004- | David Lamiray | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 18.260 | 23.522 | 25.796 | 27.707 | 28.834 | 27.849 | 26.109 |
| A partir de 1990: Població sense dobles comptes |||||||
# Bernès

Bernès (italià Bernezzo, piemontès Bërness) és un municipi italià, situat a la regió del Piemont. L'any 2007 tenia 3.494 habitants. Està situat a la Val Grana, dins de les Valls Occitanes. Limita amb els municipis de Caralh, Cervasca, Rittana, Roccasparvera i Valgrana

## Administració

Llista d'alcaldes :
| Període | Identitat | Partit |
| 2004- | Elio Michele Pietro Chesta | Llista cívica |
# Serrat del Mig (Vidrà)

El Serrat del Mig és una muntanya de 1.392 metres que es troba al municipi de Vidrà, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dentadura temporal

El dentat temporal/temporer o dentadura temporal és el primer conjunt de dents que apareixen durant l'ontogènesi dels humans i altres mamífers. Popularment s'anomenen dents de llet.
Quan les dents dels infants creixen pel primer cop, que es diu que posen-treuen-surten o fan les dents o que van de barramet.
Es desenvolupen durant el període embrionari i es fan visibles (erupció dental) a la boca durant la infància. Després de caure, normalment són substituïdes per dents permanents, encara que, si aquestes darreres són absents, es poden mantenir i fer la seva funció durant alguns anys.

## Cronologia de la dentadura infantil

Les primeres dents solen aparèixer a sis mesos i duren aproximadament fins a l'edat de trenta mesos, per bé que hi ha criatures que tenen la primera dent a tres mesos i d'altres que no en tenen fins que no arriben a un any.
La cronologia aproximada d'aparició és la següent:
* 6 a 9 mesos: incisives centrals inferiors.
* 9 a 10 mesos: incisives centrals superiors.
* 10 a 11 mesos: incisives laterals superiors.
* 11 a 12 mesos: incisives laterals inferiors.
* 12 a 14 mesos: canines inferiors i superiors.
* 14 a 24 mesos: primeres i segones molars inferiors i superiors.

## Vegeu també

* Notació dental de la FDI

## Referències

* ↑ Per anglicisme es confon dentició o dentament (acte de formar-se i sortir naturalment les dents, en els infants i en els animals joves) amb dentadura o dentat o dentatge Bal. (noms populars: dentam, barres, barram o barramenta (aquests dos darrers per a les mandíbules amb les dents), ferramenta).
# Nathan Adrian

Nathan Adrian (Bremerton, 7 de desembre de 1988) és un nedador estatunidenc, guanyador de sis medalles olímpiques que abans ostentava el rècord estatunidenc en l'esdeveniment de 50 metres lliures de recorregut llarg.

## Biografia

Va néixer el 7 de desembre de 1988 a la ciutat de Bremerton, població situada a l'estat de Washington (Estats Units).
Especialista en proves de crol, va participar, als 19 anys, en els Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla d'or en els relleus 4x100 metres lliures. En els Jocs Olímpics d'Estiu de 2012 celebrats a Londres (Regne Unit) aconseguí guanyar la medalla d'or en la prova dels 100 metres lliures i relleus 4x100 metres estils, a més d'aconseguir la medalla de plata en els relleus 4x100 metres lliures.
Al llarg de la seva carrera ha guanyat vuit medalles en el Campionat del Món de natació, cinc d'elles d'or; i tres medalles d'or en el Campionat del Món de natació en piscina curta. Així mateix ha guanyat cinc medalles d'or en el Campionats de Natació Pan Pacific.

## Referències

* ↑ «Adrian Sets American Record in the 50 Free». SwimSwam, 07-08-2015. [Consulta: 8 agost 2015].
* ↑ «2008 U.S. Olympic Team Trials – 100 m freestyle results (final)». Omega Timing. Arxivat de l'original el March 2, 2012. [Consulta: 27 agost 2010].
* 1 2 «2008 U.S. Olympic Team Trials – 50 m freestyle results (final)». Omega Timing. Arxivat de l'original el March 2, 2012. [Consulta: 27 agost 2010].
* ↑ "Pan Pacific Swimming Championships 2018: Total Ranking". Seiko. August 9-12, 2018. Retrieved May 15, 2021.
# Vin Baker

Vincent (Vin) Lamont Baker (nascut el 23 de novembre de 1971 a Lake Wales, Florida), és un exjugador de bàsquet professional estatunidenc que va jugar a l'NBA. Va participar en quatre All-Star Game consecutius, abans que la seva carrera acabés abans d'hora per culpa de l'alcoholisme.

## Notes i referències

* ↑ «Athletes Who Damaged Their Careers With Drug Abuse» (en anglès). gunaxin.com. Arxivat de l'original el 2011-08-07. [Consulta: 14 agost 2012].
# Cantó de Le Petit-Quevilly

El cantó de Le Petit-Quevilly és un cantó francès del departament del Sena Marítim, situat al districte de Rouen. Té 1 municipis i el cap és Le Petit-Quevilly.

## Municipis

* Le Petit-Quevilly

## Història

Llista dels consellers generals successius :
| Data d'elecció | Identitat | Partit |
| 1982-1994 | Henri Levillain | PCF |
| 1994-1999 | François Zimeray | PS |
| 1999-2008 | Françoise Duquesne | PS |
| 2008- | Frédéric Sanchez | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 21.098 | 22.878 | 22.401 | 22.876 | 22.600 | 22.332 | 21.745 |
| A partir de 1990: Població sense dobles comptes |||||||
# Berria

Berria és l'únic diari que es publica completament en basc i que es distribueix arreu del País Basc, creat després del tancament de Euskaldunon Egunkaria. Es publica tots els dies, excepte els dilluns.
Es va publicar per primera vegada el 21 de juny de 2003. La seva seu principal és al parc cultural Martin Ugalde, a Andoain (Guipúscoa), però té oficines a Vitòria, Bilbao, Pamplona i Baiona.

## Suplements

* "Igandera+Egitura": És el suplement dels diumenges.
* "Mantangorri": Suplement pels nens.
* "Matraka": Suplement pels joves.

## Enllaços externs

* Berria
# Roques Pastores

Les Roques Pastores és una muntanya de 825 metres que es troba al municipi de Viladrau, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sudja

Sudja (en rus Суджа) és una ciutat de l'óblast de Kursk, a Rússia, entre els rius Sudja i Olióixnia, a 85 km a l'oest de la ciutat de Kursk.
Sudja fou fundada durant la guerra poloneso-russa com a integrada en el sistema de defensa de l'àrea meridional de Moscou. Van construir-hi una muralla de fusta amb catorze fustes. A l'interior de la fortalesa hi havia la sòtnia de cosacs que protegia la ciutat. Després de la guerra i de la integració de l'Hetmanat a l'Imperi Rus, Sudja va perdre el seu paper estratègic i va esdevenir una mera ciutat mercantil. El 1664 va rebre l'estatus de ciutat. Durant la Primera Guerra Mundial la ciutat va ser ocupada per l'exèrcit alemany. El 1941 fou novament ocupada per forces alemanyes fins al 3 de març de 1943, data en què fou alliberada per les tropes de Vorónej de l'Exèrcit Roig.
A mitjan agost de 2024, Sudja va ser ocupada per les forces armades d'Ucraïna durant la incursió a l'óblast de Kursk, després de més d'una setmana de combat. És la localitat russa més important que ha conquerit Ucraïna en aquesta incursió, tant en nombre d'habitants com per ser el primer centre administratiu de raion, el de Sudja.
El gasoducte Urengoi-Pomari-Újhorod passa de Rússia a Ucraïna a través de l'estació de mesura de gas de Sudja.

## Referències

* 1 2 «Russian Offensive Campaign Assessment, August 12, 2024» (en anglès). Institute for the Study of War. [Consulta: 16 agost 2024].
* ↑ «Ucrania toma el control de Sudhza, una localidad rusa con un valor estratégico para todo Europa, y el Kremlin envía refuerzos» (en castellà), 15-08-2024. [Consulta: 16 agost 2024].
* ↑ «Переписи населения Российской Империи, СССР, 15 новых независимых государств» (en rus). demoscope.ru. [ ]
# Teixereta

La Teixereta és una muntanya de 1.345 metres d'altura, ubicada a la comarca de l'Alcoià, amb el vessant nord sobre terme municipal d'Alcoi i el vessant sud sobre el d'Ibi.
És el segon cim de la Serra del Menejador, set metres per sota de la muntanya que dona nom a la serralada. Així mateix, la Teixereta està dins del Parc Natural del Carrascar de la Font Roja.
# Turó de Ca l'Antoni

El Turó de Ca l'Antoni és una muntanya de 376 metres que es troba al municipi del Font-rubí, a la comarca de l'Alt Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Chris Bosh

Christopher Wesson Bosh (Dallas, Texas, 24 de març de 1984), és un exjugador de bàsquet estatunidenc actualment retirat. Va jugar als Toronto Raptors i als Miami Heat. Es va proclamar campió de l'NBA dues vegades amb els Miami Heat i va participar 11 vegades en l'All-Star Game de l'NBA.
No va poder jugar en l'All-Star Game de l'NBA de 2009 per lesió, havent de ser substituït. Era el capità de l'equip, a més de jugar a la Selecció de bàsquet dels Estats Units. Era un dels ídols dels aficionats dels Raptors, i la icona dels 15 anys d'història de la franquícia, juntament amb Vince Carter.
En les temporades 2011-12 i 2012-13 es va proclamar campió de l'NBA amb els Miami Heat, i va guanyar les tres darreres edicions del Shooting Stars. El juliol de 2017 els Miami Heat van rescindir el seu contracte, ja que pateix una malaltia que li impedeix la pràctica del bàsquet professional.

## Referències

* ↑ «Cavs' Williams gets spot after all» (en anglès). ESPN, 11-02-2009. [Consulta: 24 maig 2015].
* ↑ MIAMI HEAT, ¡CAMPEÓN DE LA NBA! Arxivat 2013-06-24 a Wayback Machine.(castellà)
* ↑ «NBA All-Star Shooting Stars Winners» (en anglès). NBA.com, 24-08-2017. [Consulta: 26 juliol 2020].
* ↑ «Miami Heat despide a Chris Bosh y retirará su camiseta» (en castellà). acb.com. Arxivat de l'original el 2017-07-07. [Consulta: 6 juliol 2017].
# John Godina

John Godina (Fort Sill, Estats Units 1972) és un atleta estatunidenc, ja retirat, especialista en llançament de pes.

## Biografia

Va néixer 31 de maig de 1972 a la ciutat de Fort Sill, població situada a l'estat d'Oklahoma.

## Carrera esportiva

Especialista en el llançament de pes també ha competit en llançament de disc, si bé amb menys èxit. Va participar, als 24 anys, en els Jocs Olímpics d'Estiu de 1996 realitzats a Atlanta (Estats Units), on va aconseguir guanyar la medalla de plata en la prova de llançament de pes masculí amb un tir de 20.79 metres i fou eliminat en la primera ronda de la prova masculina de llançament de disc amb un tir de 61.82 metres. En els Jocs Olímpics d'Estiu de 2000 realitzats a Sydney (Austràlia) aconseguí guanyar la medalla de bronze en el llançament de pes amb un tir de 21.20 metres i novament fou eliminat en ronda de qualificació del llançament de disc. Participà en els Jocs Olímpics d'Estiu de 2004 realitzats a Atenes (Grècia) únicament en la prova de llançament de pes, finalitzant en novena posició amb un tir de 20.19 metres.
Al llarg de la seva carrera activa guanyà tres medalles en el Campionat del Món d'atletisme, totes elles d'or, i quatre medalles en el Campionat del Món d'atletisme en pista coberta, entre elles una d'or.

## Enllaços externs

* (anglès) IAAF, perfil de John Godina
# Cantó d'Yvetot

El cantó d'Yvetot és un cantó francès del departament del Sena Marítim, situat al districte de Rouen. Té 12 municipis i el cap es Yvetot.

## Municipis

* Allouville-Bellefosse
* Autretot
* Auzebosc
* Baons-le-Comte
* Bois-Himont
* Écretteville-lès-Baons
* Saint-Clair-sur-les-Monts
* Sainte-Marie-des-Champs
* Touffreville-la-Corbeline
* Valliquerville
* Veauville-lès-Baons
* Yvetot

## Història

Llista dels consellers generals successius :
| Data d'elecció | Identitat | Partit |
| 1945-1958 | Dr. Richard | Radical |
| 1958-1994 | Pierre Bobée | Radical, després MRG |
| 1994-2008 | Philippe Décultot | UDF, després UMP |
| 2008- | Émile Canu | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 12.350 | 14.189 | 16.016 | 17.707 | 18.846 | 19.310 | 20.865 |
| A partir de 1990: Població sense dobles comptes |||||||
# Bertrand I. Halperin

Bertrand I. Halperin (Brooklyn, 6 de desembre de 1941) és "Professor Hollis" de matemàtiques i filosofia natural al Departament de física de la Universitat Harvard.
Va créixer als Crown Heights, Brooklyn. Va ingressar en la Universitat Harvard (classe de 1961), i va realitzar el seu treball de graduació en la de Berkeley amb John J. Hopfield (PhD 1965).
Durant la dècada de 1970, juntament amb David R. Nelson, va treballar elaborant una teoria de fusió de dues dimensions, la predicció de la fase hexagonal abans que fos observat experimentalment per Pindak et al.
En la dècada de 1980, va fer contribucions a la teoria de l'Efecte Hall quàntic integral i fraccional. El seu recent interès es troben en la zona de forta interacció d'electrons sota dimensional. En 2001, va rebre el Premi Lars Onsager. En 2003, ell i Anthony J. Leggett van ser guardonats amb el Premi Wolf de física.

## Enllaços externs

* Harvard University faculty page Arxivat 2012-04-06 a Wayback Machine. (anglès)
# Puig Torrat (Vilanova de Sau)

El Puig Torrat és una muntanya de 1.135 metres que es troba al municipi de Vilanova de Sau, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Joaquim Lluís i Corominas

Joaquim Lluís i Corominas (Terrassa, Vallès Occidental, 24 de maig de 1937 -- Cubelles, Garraf, 3 de gener de 2024) fou un sacerdot català.
Era fill de Frederic Lluís i Comerma i d’Angelina Corominas i Serra. El 1956 entrà al seminari menor, llavors ubicat a l'edifici de la Conreria. Posteriorment es va formar al Seminari Conciliar de Barcelona, i fou ordenat sacerdot el 5 de juliol de 1970. La seva primera destinació fou la parròquia de Sant Esteve de Granollers (d'on a més fou nomenat vicari el 1979). Posteriorment fou rector de la parròquia de Sant Corneli de Collbató, on romangué entre 27 de desembre de 1978 i el 1997. El 1r de setembre de 1982 el van nomenar rector de Santa Maria del Bruc. Entre 1992 i 1996 va ser arxipreste de l'arxiprestat de Martorell.
El 18 de desembre de 1996 va ser nomenat rector de la parròquia de Santa Maria de Cubelles, únic càrrec que exercia des de llavors i fins a la seva mort.

## Referències

* 1 2 3 4 5 6 «Mor Joaquim Lluís Corominas, el rector de Cubelles». Catalunya Religió, 04-01-2024 [Consulta: 7 gener 2024].
* ↑ Martínez, Xavier «Homenatge a mossèn Joaquim Lluís. 75 anys de vida dedicada als altres». Anuari del Grup d’Estudis Cubellencs Amics del Castell, 2012, pàg. 89 [Consulta: 7 gener 2024].
* ↑ «Mossèn Joaquim Lluís i Corominas, un capellà incansable i inoblidable». Eix Diari, 04-01-2024 [Consulta: 7 gener 2024].
* ↑ «Mor mossèn Joaquim Lluís, qui va ser vicari als anys 70 a Sant Esteve». Som Granollers, 05-01-2024 [Consulta: 7 gener 2024].
* ↑ Simon, Lluís «Mor als 85 anys Joaquim Lluís Corominas, conegut rector de Cubelles i Collbató». El Punt Avui, 05-01-2024 [Consulta: 7 gener 2024].
* ↑ Oller, Joan Manuel «Mor el conegut i apreciat mossèn de Terrassa Joaquim Lluís Corominas». Món Terrassa, 05-01-2024 [Consulta: 7 gener 2024].
# Jason Lezak

Jason Edward Lezak, nascut el 12 de novembre de 1975 a Irvine, Califòrnia, Estats Units, és un nedador nord-americà especialista en 50 i 100 m estil lliures. Lezak ostenta el rècord mundial en els 400 m estil lliures i relleus, així com el rècord esatunidenc dels 400 metres en piscina curta i relleus.
Membre del Club de Natació Rose Bowl Aquatics, és entrenat per Jeff Julian, amic de la infància. Anteriorment, nedava sota els colors d'Irvine Novaquatics, graduant-se a la Irvine High School l'any 1994 i estudiant a la Universitat de Califòrnia, Santa Bàrbara l'any 1999.
L'any 2004 competí en els Jocs Olímpics d'Atenes de 2004 com a membre de l'equip nord-americà de relleus dels 4x100 me estils, aconseguint l'or i batent el rècord mundial. A més, Lezak s'adjudicà la medalla de bronze en els relleus 4x100 m estil lliures i finalitzà vuitè en els 50 m estil lliure.
En els Jocs Olímpics de Pequín 2008, Lezak fou el nedador de més edat de l'equip masculí de natació dels Estats Units. S'endugué la medalla d'or, amb nova marca mundial, en els 4x100 m estil lliures. En els 25 metres finals de la prova, Lezak derrotà el francès Alain Bernard, titular del rècord mundial en els 100 m etil lliure, malgrat que Bernard duia un avantatge d'un cos a Lezak. L'estatunidenc guanyà amb una marca de 46"06 s, la millor marca dels 100 metres en la història de la natació olímpica. A més Lezak fou bronze a la final masculina dels 100 m estil lliure amb un registre de 47"67 s.

## Referències

* ↑ Francois Thomazeau. «I'm favorite and we'll smash U.S.: Bernard». Reuters, 07-08-2008. [Consulta: 11 agost 2008].

## Enllaços externs

* Vídeos i resultats a SwimPassion.net Arxivat 2008-09-14 a Wayback Machine.
# Antonio Keithflen McDyess

Antonio Keithflen McDyess (nascut el 7 de setembre de 1974 a Quitman, Mississipi) és un exjugador de bàsquet professional estatunidenc. Ha jugat als San Antonio Spurs de l'NBA.

## Referències

* ↑ «Antonio McDyess Stats» (en anglès). [Consulta: 4 abril 2021].
# Cantó de Le Daurat

El cantó de Le Daurat és un cantó francès del departament de l'Alta Viena, situat al districte de Belac. Té 12 municipis i el cap és Le Daurat.

## Municipis

* Asac le Ríu
* La Baseuge
* La Crotz
* Darnac
* Dinçac
* Le Daurat
* Orador Sent Genès
* Sent Oen
* Sent Sòrnin la Marcha
* Terçanes
* Tiat
* Verneulh Mostiér

## Història

Llista dels consellers generals successius :
| Data d'elecció | Identitat | Partit |
| 1964-1970 | Robert Bapt | Divers gauche |
| 1970-1976 | Bertrand Clisson | Divers droite |
| 1988-2001 | Raymond Bidaud | PS |
| 2001- | Yvonne Jardel | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 6.362 | 6.752 | 6.232 | 5.685 | 5.280 | 4.686 | 4.556 |
# Best of DAF

Best of DAF és el setè disc (la seva primera recopilació) del grup de música electrònica Deutsch-Amerikanische Freundschaft. Fou publicada l'any 1988, després que el seu anterior disc, 1st step to heaven, aparegués al segell Ariola.
La recopilació es concentra en els tres discos que DAF van editar entre els anys 1981 i 1982, que contenen el seu material més conegut i influent. El disc inclou noves versions dels temes "Liebe auf den ersten Blick" i "Der Mussolini".

## Temes

* Verschwende Deine Jugend
* Der Mussolini
* Mein Herz Macht Bum
* El Que
* Ich Und Die Wirklichkeit
* Die Götter Sind Weiß
* Der Räuber Und Der Prinz
* Liebe Auf Den Ersten Blick ('88 Remix)
* Im Dschungel Der Liebe
* Prinzessin
* Greif Nach Den Sternen
* Kebabträume
* Die Lippe
* Als Wär's Das Letzte Mal
* Der Mussolini (Original Version)
* Liebe Auf Den Ersten Blick (Original Version)
# Serrat de l'Horta (Alpens)

El Serrat de l'Horta és una muntanya de 981 metres que es troba al municipi d'Alpens, a la comarca del Lluçanès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya